Odense Adresse-Contoirs Efterretninger, 1846-03-06
11. Andragende fra Allerup og Davinde Sogneforstanderskab, angaaende hvorvidt de paa Allerup Byes Grund værende Gruusgrave, der ved Udskiftningen ere udlagte uden Hartkorn, ere til Afbenyttelse for hele Sognet uden Betaling, eller kun for Allerup By. Amtsraadet skjønnede, efter de oplyste Omstændigheder ikke rettere, end at Beboerne af Thorup By maatte være berettigede til at tage Gruus i bemeldte Gruusgrave til de offentlige Veie; men for saavidt der maatte blive Spørgsmaal om Afbenyttelsen deraf til private Øiemed, vilde Afgjørelsen deraf blive en Gjenstand for Rettens Kiendelse. 12. Skrivelse fra Møller Møller af Skovmøllen, hvori han deels foreslaaer, at ethvert Sogn, Laug eller enkelte Hartkornsbrugere, som maatte ønske det, maatte kunne faae deres Veistykkers Jstandsættelse stillet til Licitation, og deels udhæver Vigtigheden af, at de hidtil gjældende Veiinddelinger blive bestaaende. Amtsraadet fandt ikke Anledning til, efter at have discuteret Sagen, at indlade sig videre paa den, hvorfor den blev henlagt. 13. Andragende fra endeel Beboere af Sønders om, at den saakaldte Holmegyde burde betragtes som offentlig Bivei. De Andragende tilkjendegaves, at da bemeldte Gyde ikke fandtes paa Regulativet for de offentlige Biveie, maatte det ansees for en privat Sag, hvem det paahvilede at vedligeholde den. 14. Fra Capt. Recke var indkommen Taxationsforretning over Tab og Skade ved Arbeidet paa de mindre Landeveie i Bjerge-Aasum Herreder i Aaret 1845, hvilken Forretning sattes i Cireulation blandt Medlemmerne af Amtsraadet. B. Fattig- og Skolevæsenet vedkommende. 1. J Anledning af at Amtsraadet (see forrige Møde, havde forlangt Paarup Sogneforstanderskabs Erklæring om Jndsendelsen af Drengen Jørgen Mathiassen af Stegsted til en Anstalt for moralsk fordærvede Personers Forbedring, var fra bemeldte Sogneforstanderskab nu indkommen en Erklæring, hvori det yttrer, at der ikke fandtes Grund til Forandring i Drengens nuværende Stilling og Ophold hos Forældrene, til yderligere Bekostning for Paarup Commune. Uagtet Sogneforstanderskabets Formening vedtog Amtsraadet dog, hvis det ved nøiere Undersøgelse af de huuslige Forhold, i hvilke Drengen levede, maatte befindes at være vigtigt at drage ham ud af hans nuværende Stilling, forskudsviis af Amtsfattigkassen at udrede Bekostningerne for hans Ophold i en eller anden passende Anstalt til slige Personers Forbedring, med Forbehold af det Kgl. Danske Cancellies Bestemmelse af, hvormeget der i saa Fald maatte blive at udrede af Paarup Sogn. De øvrige Foranstaltninger overdroges Amtet. 2. Continuation af det i forrige Møde fremkomne Andragende om Frue Landsogns specielle Skolekasses Jnddragelse under Skolevæsenets almindelige Jndtægter. Det der til forlangte Samtykke meddeeltes. 3. Andragende fra Jens Jørgensen i Lindberghuset i Veslinge Sogn, om at en Capital af 40 Rbd., som han efter Overeenskomst med Sognets Fattigvæsen havde indbetalt, imod at Fattigvæsenet frafaldt sin Ret til efter hans Død at søge Refusion for den ham ydede Hielp i hans registrerede Eiendele, atter maatte vorde ham udbetalt. Andragendet fandtes ubegrundet, hvorfor intet Hensyn kunde tages dertil. 4. Andragende fra endeel Beboere af Mesinge Sogn, hvori forespørges om ikke Skolelærerens Lønning, der med Undtagelse af 5 Tdr. Byg og 10 Læs Tørv bestaaer alene i gamle Degneindtægter, bør ansees som en Stederne paahvilende gammel Udgift, der ikke kan forandres, eller om de kunne reparteres, saaledes som nu var skeet, alene efter Hartkornet, og om, naar dette skeete, det nye eller det gamle Hartkorn burde lægges til Grund for Repartitionen. Da den fremlagte Skoleplan udviste, at Skolelærerens Lønning, med Undtagelse af de nævnte 5 Tdr. Byg og 10 Læs Tørv, virkelig bestod i gamle Degneindtægter, tilmeldtes Sogneforstanderskabet, at samme Lønning maatte, som hidtil, udredes af de Steder, paa hvilke denne Ydelse fra ældre Tid havde hvilet, og kun 5 Tdr. Byg og 10 Læs Tørv kunde komme til Ligning; hvorhos det var en Selvfølge, at den nye Matricul maatte lægges til Grund, for saavidt Hartkornet angik. 5. Andragende fra Boelsmand Rasmus Jensen af Lille-Rødløve i Fraugde Sogn, om at der af Amtsfattigkassen, maatte tilstaaes ham Hjelp til hans svage 12-aarige Søn. Herpaa meldtes tilbage, at da Amtsfattigkassens Bestemmelse ikke at understøtte enkelte Personer, men trængende Communer, kunde der intet Hensyn tages til hans Begjæring. 6. Fra Forvalter Bülow paa Einsidelsborg vare indsendte 2 Kgl. Obligationer, hver paa 100 Rbd., tilhørende det voxende Fond for Agernæs og Nørre Næraa Hospitaler samt de Fattige under Grevskabet Roepstorff, hvilke bleve forsynede med probibitiv Paategning.